Veiðistaðir þar sem umhverfið er breytilegt , mismunandi dýpi og breytilegur straumur eru líklegastir til að geyma flesta fiska . Við urðum varir við að fiskurinn var síður fælinn þar sem fæðan var áberandi , t.d. þar sem straumur var klofinn af stórum steini og því stutt í öruggt skjól . Mér tókst frekar að nálgast fiskinn á slíkum stöðum heldur en í lygnum og breiðum . Þú gerir sjálfum þér greiða með því að einblína meira á staði þar sem straumurinn og botninn eru breytilegir . Hér eru engin geimvísindi á ferðinni og þetta þekkja veiðimenn mæta vel . En , góð vísa verður aldrei of oft kveðin . Nokkrir punktar frá mér sem hafa bent á þetta eru t.d. Hvar er fiskurinn ? auk fjölda greina í flokkinum Veiðitækni sem hægt er að skoða í heild sinni með því að smella hér .